Document ID: /roh_data/filtered/fineweb-2-filterrobots_roh.jsonl.gz/55205

Elisabeth Steger Vogt ch'ha manà l'Institut Otalpin Ftan durant la fasa da restructuraziun ha decidì da bandunar il gimnasi en Engiadina Bassa e s'orientar professiunalmain da nov. Quai ha l'institut communitgà la gievgia a Ftan avant las medias.
A partir da l'october surpiglian Ursula e Beat Sommer la successiun da Steger Vogt – el sco CEO ed ella sco manadra da la partiziun communicaziun ed admissiun. Il pèr maridà è stà engaschà ils ultims quatter onns en posiziun da cader per la Swiss International School a Dubai. Dal 2005 fin il 2014 han Ursula e Beat Sommer manà il Lyceum Alpinum Zuoz.
RR novitads 17:00